Fyrir árið 2019 eru fullir sjúkradagpeningar kr. 1.809 á dag fyrir einstaklinga og hálfir kr. 905 en auk þeirra greiðast kr. 497 fyrir hvert barn undir 18 ára aldri sem umsækjandi hefur á framfæri sínu . Greitt er fyrir alla daga vikunnar . Fyrir árið 2020 eru fullir sjúkradagpeningar kr. 1.873 á dag og hálfir kr. 937 . Viðbót vegna barna er kr. 514 . Sjúkradagpeningar eru staðgreiðsluskyldir , ef nýta á ónýttan persónuafslátt þá þarf að skrá hann inn á Réttindagátt - Mínar síður . Vottorð vegna áframhaldandi veikinda Ef veikindatímabil er lengra en læknir vottar í fyrsta vottorði sínu þarf að skila nýju vottorði um áframhaldandi veikindi ( skv. framhaldsvottorði ) . Reynt er að afgreiða framhaldsvottorð vegna eldri mála innan viku frá því vottorðin berast . Einnig veita sveitarfélög fjárhagsaðstoð til framfærslu ef einstaklingar eða fjölskyldur geta ekki séð sér og sínum farborða . Sjúkradagpeningar greiðast ekki fyrir sama tímabil og slysadagpeningar frá Sjúkratryggingum Íslands .